รายงานคณะกรรมการตรวจสอบประจำปี 2552

คณะกรรมการตรวจสอบของบริษัท ไมเนอร์ อินเตอร์เนชั่นแนล จำกัด (มหาชน)
ประกอบด้วยกรรมการอิสระ 3 ท่าน
โดยมีประธานเจ้าหน้าที่การเงินและผู้จัดการฝ่ายตรวจสอบภายในเป็นสมาชิกในฐานะเลขานุการและผู้ประสานงาน
คณะกรรมการตรวจสอบของบริษัทได้รับการแต่งตั้งจากคณะกรรมการบริษัทให้ปฏิบัติหน้าที่ในการสอบทานข้อมูลต่างๆ
ที่เกี่ยวข้องกับการรายงานทางการเงิน
การตรวจสอบภายในและการตรวจสอบโดยผู้สอบบัญชีรับอนุญาต
พร้อมกันนี้คณะกรรมการตรวจสอบพยายามส่งเสริมและผลักดันให้บริษัทมีการปฏิบัติตามข้อพึงปฏิบัติที่ดีของบริษัทจดทะเบียน
เพื่อให้บริษัทมีการกำกับดูแลกิจการที่ดี
ตลอดจนให้การแนะนำในเรื่องการบริหารความเสี่ยงและระบบควบคุมภายในต่อผู้บริหาร

สำหรับปี 2552 คณะกรรมการตรวจสอบของบริษัท ไมเนอร์ อินเตอร์เนชั่นแนล จำกัด (มหาชน)
มีการประชุม 4 ครั้ง เพื่อทบทวนและสอบทานข้อมูลและรายงานทางการเงินของกลุ่มบริษัท
ซึ่งได้รับการรับรองโดยผู้สอบบัญชีรับอนุญาต รวมทั้งได้พูดคุยถึงกิจกรรมอื่นๆ ของบริษัท
ที่เกี่ยวข้องกับกฎระเบียบและข้อกำหนดของตลาดหลักทรัพย์แห่งประเทศไทย
รวมถึงระบบการควบคุมภายในที่ดี

ในการประชุมแต่ละครั้ง
คณะกรรมการตรวจสอบได้พบปะอย่างอิสระกับฝ่ายบริหารและผู้ตรวจสอบภายในและผู้สอบบัญชีรับอนุญาตของบริษัท
เพื่อทบทวนและประเมินผลเกี่ยวกับนโยบายและหลักการทางบัญชี
แนวทางการปฏิบัติที่เกี่ยวข้องกับการบัญชีและการเงิน การควบคุมภายใน และแผนงานการตรวจสอบ
นอกจากนั้น
คณะกรรมการตรวจสอบยังได้ทบทวนและรับรองข้อมูลและรายงานทางการเงินสำหรับทุกๆ
สิ้นไตรมาสของปี 2552 และได้ให้คำแนะนำแก่คณะกรรมการบริษัทในการจัดทำแผนงาน
เพื่อป้องกันหรือลดจุดอ่อนในการควบคุมภายใน และความเสี่ยงที่อาจเกิดขึ้นกับบริษัท

ฝ่ายตรวจสอบภายในมีหน้าที่ประเมินความเสี่ยงทางธุรกิจและข้อบกพร่องในการควบคุมภายในบริษัท
โดยตรวจสอบกระบวนการทางบัญชีและการปฏิบัติงานของบริษัทและบริษัทในเครืออย่างมีระบบ
จัดทำรายงานเกี่ยวกับการควบคุมภายในที่ดี นำเสนอแก่ผู้บริหารของธุรกิจนั้นๆ เพื่อกำหนดแผนงาน
การปฏิบัติงานในอนาคต และรายงานต่อผู้บริหารระดับสูงและคณะกรรมการตรวจสอบต่อไป
ผู้จัดการตรวจสอบภายในยังมีการประชุมอย่างสม่ำเสมอกับประธานคณะกรรมการตรวจสอบ
เพื่อรายงานผลและแลกเปลี่ยนความคิดเห็นในเรื่องการตรวจสอบ
และคณะกรรมการตรวจสอบมีหน้าที่ในการทำให้มั่นใจได้ว่าข้อบกพร่องด้านการควบคุมภายในต่างๆ
จะได้รับการแก้ไขและป้องกันอย่างมีประสิทธิภาพและภายในเวลาที่เหมาะสม นอกจากนี้
คณะกรรมการบริษัทและคณะกรรมการตรวจสอบ
ได้อนุมัตินโยบายการทำรายการและการรายงานรายการที่อาจมีความขัดแย้งที่เกิดขึ้นในระหว่างปี
2552
โดยได้มอบหมายให้ฝ่ายตรวจสอบภายในดำเนินการตรวจสอบระบบควบคุมภายในการรายงานรายการดังกล่าว

ฝ่ายตรวจสอบภายในยังทำหน้าที่เป็นผู้อำนวยความสะดวกและผู้นำการเปลี่ยนแปลงด้านการจัดการความเสี่ยง
ด้านการพัฒนาวัฒนธรรมองค์กร เพื่อการปฏิบัติตามหลักการกำกับดูแลกิจการที่ดี
ผ่านขบวนการตรวจสอบภายใน การติดตามผลภายหลังจากกระบวนการตรวจสอบภายใน
และการเริ่มดำเนินการประเมินความเสี่ยงด้วยตนเอง ทั้งนี้
ฝ่ายตรวจสอบภายในยังดำเนินงานร่วมกับฝ่ายบุคคล เพื่อให้มั่นใจว่ามีการพัฒนาวัฒนธรรมองค์กร
และการจัดการความเสี่ยงด้านจรรยาบรรณอย่างมีประสิทธิผล โดยผ่านการพัฒนาบุคคลากร
การจัดทำมาตรฐานและข้อกำหนด และการจัดทำข้อควรปฏิบัติ

ทั้งนี้ จากการปฏิบัติหน้าที่ดังกล่าว คณะกรรมการตรวจสอบมีความเห็น ซึ่งสามารถสรุปได้ดังนี้

1.  รายงานทางการเงินในปี 2552 มีความถูกต้อง ครบถ้วน เป็นที่เชื่อถือได้

2.  ระบบควบคุมภายในของบริษัท มีประสิทธิผลและประสิทธิภาพเพียงพอที่ทำให้มั่นใจได้ว่า
    สินทรัยพ์ของบริษัทมีการป้องกันและรักษาเป็นอย่างดี
    การบันทึกรายการทางบัญชีมีความเหมาะสม
    และทรัพยากรได้ถูกใช้อย่างมีประสิทธิผลและประสิทธิภาพ

3.  บริษัทได้ปฏิบัติตามกฎหมายว่าด้วยหลกัทรัพย์และตลาดหลักทรัพย์ ข้อกำหนดของตลาดหลักทรัพย์
    และกฎหมายที่เกี่ยวข้อง

4.  ผู้สอบบัญชี ซึ่งได้แก่ บริษัท ไพร้ซวอเตอร์เฮาส์คูเปอร์ส เอบีเอเอส จำกัด
    ได้ปฏิบัติหน้าที่อย่างเหมาะสม

5.  รายการที่อาจมีความขัดแย้งทางผลประโยชน์ที่เกิดขึ้นในปี 2552
    มีความสมเหตุสมผลและเป็นไปเพื่อประโยชน์สูสงสุดของบริษัท

6.  ในปี 2552 กรรมการตรวจสอบเข้าร่วมประชุม โดยมีรายละเอียดดังนี้

  ตำแหน่ง จำนวนครั้งที่เข้าร่วมประชุม/

  จำนวนครั้งที่ประชุม

1. นายเคนเนธ ลี ไวท์ ประธานคณะกรรมการตรวจสอบ 4/4

2. นายไมเคิล เดวิด เซลบีย์ กรรมการตรวจสอบ 0/4

3. คุณหญิงชฎา วัฒนศิริธรรม กรรมการตรวจสอบ 4/4

7.  คณะกรรมการตรวจสอบได้ปฏิบัติหน้าที่ตามกฎบัตรที่ได้รับอนุมัติจากคณะกรรมการบริษัท

คณะกรรมการตรวจสอบได้เสนอต่อคณะกรรมการบริษัท ให้แต่งตั้งบริษัท ไพร้ซวอเตอร์เฮาส์คูเปอร์ส
เอบีเอเอส จำกัด เป็นผู้สอบบัญชีของบริษัทสำหรับรอบบัญชีสิ้นสุด 31 ธันวาคม 2553
ซึ่งการแต่งตั้งผู้สอบบัญชีและค่าสอบบัญชีขึ้นอยู่กับการอนุมัติของผู้ถือหุ้นในการประชุมสามัญประจำปีที่จะมีขึ้นในวันที่
26 เมษายน 2553

นายเคนเนธ ลี ไวท์

ประธานคณะกรรมการตรวจสอบ